كان في مرة غرابين دايماً رأيهم عكس بعض.
يوم من الأيام، واحد من الغربان قال للتاني، "لازم تعرف طبعاً إني بطير أعلى منك بكتير."
"متهبلش" الغراب التاني قال. "كل الناس عارفة إني بطير أعلى منك."
"لأ متقدرش" الغراب الأول قال.
"أيوة أقدر" الغراب التاني رد، والخناقة استمرت كدة.
وأخيراً قرروا يعملوا مسابقة عشان يحلوا الخلاف.
"هنتنافس عشان نشوف مين يقدر يطير أعلى وهو شايل شنطة" الغراب الأول قال.
اتخانقوا شوية على حجم الشنطة، بس في الآخر اتفقوا.
بعدين اتخانقوا تاني على اللي هيحطوه في كل شنطة. وأخيراً، اتفقوا إن الغراب الأول هيملا شنطته قطن والغراب التاني هيملا شنطته ملح.
الغراب الأول فكر إنه شاطر لما وافق على كدة، عشان الملح أتقل من القطن بكتير. وأخيراً كانوا جاهزين للمسابقة. مسكوا الشنط في بقهم وطاروا في السما.
مكانوش طايرين كتير، لما المطر بدأ ينزل - زي ما الغراب التاني كان متوقع. تقدر تخمن مين قدر يطير أعلى؟
الغراب التاني ملا شنطته بالملح عشان كان فاكر _
إن الملح أخف إن القطن أتقل إن الدنيا هتمطر إنه هيحتاج شوية ملح